**Akateeminen Kirjakauppa** (ruots. *Akademiska Bokhandeln*, usein lyhyesti *Akateeminen*) on suomalainen kirjakauppaketju, joka myy eri alojen kirjallisuutta ja lehtiä sekä paperi- ja konttorituotteita. Kirjakauppa myy tuotteitaan sekä myymälöissään että verkkokaupan kautta.

Stockmann myi Akateemisen Kirjakaupan vuonna 2015 Bonnier-konsernille. Alkujaan se perustettiin itsenäiseksi kirjakauppaketjuksi, jonka Stockmann osti vuonna 1930. Kirjakaupan liikevaihto oli vuonna 2015 noin neljä prosenttia Stockmannin liikevaihdosta eli 40 miljoonan euron luokkaa.

Historia
--------

### Toiminnan alku, 1893–1929

Akateeminen Kirjakauppa Helsingin keskustassa Kirjatalossa.
Akateeminen Kirjakauppa perustettiin vuonna 1893, ja kirjakauppa aloitti toimintansa samana vuonna 18. heinäkuuta. Perustajina olivat muun muassa Alvar Renqvist ja Gösta Branders. Ensimmäinen myymälä sijaitsi Helsingissä Aleksanterinkadulla.

Kirjakauppa muutti vuonna 1901 samalle kadulle suurempaan liiketilaan, jolloin myymälässä voitiin myydä 1 200 nidettä samanaikaisesti. Kirjat oli jaoteltu eri osastoihin kielittäin ja aiheittain. Myyjiä tässä myymälässä oli 17. Näiltä ajoilta on peräisin nykyisinkin myymälöistä löytyvä keskustelunurkkaus sohvineen.*lähde?*

Vuonna 1910 Kirjakauppa muutti vuonna 1893 avatun liiketilansa viereen. Myymälässä oli kaksi myymäläkerrosta ja kirjojen säilytykseen tarkoitettu varasto. Myymälässä oli mahdollista ostaa kirjoja osamaksulla, mikä oli melko uutta Suomessa. Vuonna 1914 yritys osti edellisvuonna konkurssiin menneen, vuonna 1823 perustetun Waseniuksen kirjakaupan.

### Osa Stockmann-tavarataloa, 1930–1968

Stockmann osti Akateemisen Kirjakaupan virallisesti 2. tammikuuta 1930. Lokakuussa uusi omistaja siirsi kaupan Helsingin keskustan uuteen Stockmann-tavarataloon Keskuskadun puolelle kahden kerroksen laajuisena.

Toinen maailmansota nosti Akateemisen Kirjakaupan myyntiä tuntuvasti. Laskelmien mukaan myynti kasvoi vuosina 1940–1944 jopa 190 prosenttia*lähde?*. Samanaikaisesti kotimaisten kustantajien sanotaan myyneen kirjoja enemmän kuin koko 1950-luvulla*lähde?*. Kirjojen suosiota nosti muun muassa tanssi- ja huvikielto: kirjat eivät kuuluneet säännöstelyn piiriin. Tämä heijastui asiakasmääriin sotajouluina, jolloin kirjakaupan päivittäinen asiakasmäärä saattoi liikkua 10 000 asiakkaassa*lähde?*.

Toisen maailmansodan jälkeen kirjojen kysyntä oli suurempi kuin mitä kustantamot pystyivät painamaan paperipulan takia. Eniten kirja-alan mullistus näkyi ulkomaisessa kirjallisuudessa: englanti korvasi pikku hiljaa ennen sotaa suomalaisia kirjamarkkinoita hallinneen saksan.

### Toiminta vuosina 1969–2007

Akateeminen Kirjakauppa muutti vuonna 1969 uusiin tiloihin Keskuskadun toiselle puolelle nykyiselle paikalleen, Alvar Aallon suunnittelemaan Kirjataloon.

Akateeminen Kirjakauppa kuului Info-ketjuun vuosina 1978–1985. Kirjakauppa perusti sähköisen lehtitilausjärjestelmän vuonna 1975. Vuonna 1984 kirjakaupan myynti siirtyi PC-pohjaiseksi.

Akateeminen Kirjakauppa on toiminut aiemmin myös Lahdessa (vuosina 1971–1983) sekä Jyväskylässä (1983–1997), Joensuussa (1992–1997), Lappeenrannassa (1980–1997), Kuopiossa (1996–1997) ja Vaasassa (1996–1997) strategialla, jonka mukaan se toimii kaikilla Suomen korkeakoulupaikkakunnilla. Myymälät siirtyivät Suomalaiselle Kirjakaupalle 1. tammikuuta 1998 edellisen vuoden puolella tehdyllä kaupalla. Stockmann päätti keskittyä myymälöihin, jotka sijaitsevat tavaratalopaikkakunnilla. Muun muassa Oulussa myyntisopimukseen kuului, ettei kirjakauppa avaa myymälää Oulussa kymmeneen vuoteen.*lähde?* Sopimus osoittautui melko huonoksi, sillä silloin ei vielä tiedetty, että Oulun merkitys nousisi taloudellisena keskuksena, eikä sitä, että sinne avattaisiin Stockmann-tavaratalo. Kirjakauppa avasi uuden myymälän kaupunkiin Stockmann-tavaratalon yhteyteen 10. lokakuuta 2007.

### Myynti Bonnierille 2015

Kesäkuussa 2015 Stockmann solmi aiesopimuksen Akateemisen Kirjakaupan myymisestä ruotsalaiselle Bonnier Booksille. Uudelle omistajalle siirtyi myymälätoimintojen lisäksi verkkokauppa. Kirjakauppa siirtyi uudelle omistajalle lokakuussa 2015. Myös logo uudistettiin niin, että se muistuttaa nyt vähemmän Stockmannin logoa.

### Kehitys 2010-luvulla

Kirjakaupan myynti on romahtanut 2010-luvulla. Kirjanimikkeiden määrä on parhaimmillaan ollut 140 000 nimikettä. Vuonna 2017 nimikkeitä on noin 20 000.*lähde?*

Myymälät ja verkkokauppa
------------------------

Akateeminen Kirjakauppa Turussa 2023.
Akateemisella Kirjakaupalla on nykyisin Suomessa neljä myymälää. Päämyymälä sijaitsee Helsingin keskustassa Kirjatalossa. Muut myymälät sijaitsevat Espoon Tapiolassa (1990–), Tampereella (1983–) ja Turussa (1982–).

Aikaisemmin Akateemisella on ollut myymälä myös Helsingin Itäkeskuksessa, Joensuussa, Jyväskylässä (kahteen otteeseen), Kuopiossa, Lahdessa, Lappeenrannassa, Oulussa, Vaasassa (Vaasan myymälä sulkeutui keväällä 2023.) ja Vantaan Jumbossa.

Akateeminen perusti verkkosivut vuonna 1995. Sivuja laajennettiin vuonna 1999 kuluttajien verkkokaupaksi. Kaupassa myydään kirjoja eri muodoissaan: painettuina kirjoina, CD-kirjoina, e-kirjoina ja äänikirjoina. Kirjakauppa avasi ensimmäisenä suomalaisena kirjakauppana e-kirjojen (sähkökirjojen) ja ladattavien äänikirjojen latauskaupan verkkokauppaansa yhteyteen syyskuussa 2010. Samalla käynnistyi myös lukulaitteiden myynti.

Varjo-Finlandia
---------------

Akateemisen Kirjakaupan vuoden myydyin kirja palkitaan Varjo-Finlandia-palkinnolla.

Lähteet
-------

1. 1 2 3 4 5 6 7 8 9 10 11 12 13  Akateemisen Kirjakaupan historiaa Akateeminen Kirjakauppa. Viitattu 15.7.2019.
2. ↑  Miksi Akateeminen kirjakauppa romahti? *Yle.fi, uutiset*.  24.8.2017. Viitattu 24.8.2017.
3. ↑  Saarinen, Juhani: Stockmann myy Akateemiset Kirjakaupat Bonnierille *HS.fi*.  18.6.2015. Viitattu 30.5.2023.
4. ↑  Oulu-lehti 17.1.2007
5. ↑  Hallamaa, Teemu: Stockmann myy Akateemisen Kirjakaupan  18.6.2015. Yle Uutiset. Viitattu 18.6.2015.
6. ↑  Anna-Leena Ekroos: Akateeminen Kirjakauppa lähtee Vaasasta – Näin käy yhteismyymälän toiselle yritykselle *ilkkapohjalainen.fi*. Viitattu 17.2.2023.
7. ↑  Myymälät Helsinki:  Akateeminen Kirjakauppa. Viitattu 1.5.2020.
8. ↑  Akateeminen Kirjakauppa ja Gros bokhandel Vaasassa aloittavat yhteistyön maaliskuun alussa 2020  16.1.2020. Helsinki:  Akateeminen Kirjakauppa. Viitattu 1.5.2020.
9. ↑  Itiksen Akateeminen Kirjakauppa lopettaa toimintansa perjantaina 10.1.2020  16.12.2019. Helsinki:  Akateeminen Kirjakauppa. Viitattu 1.5.2020.
10. ↑  Jumbon Akateeminen Kirjakauppa on viimeistä päivää auki lauantaina 13.7.  31.5.2019. Helsinki:  Akateeminen Kirjakauppa. Viitattu 15.7.2019.
11. ↑  Akateemisen Varjo-Finlandia *Kirjasampo.fi*. Viitattu 30.5.2023.

Kirjallisuutta
--------------

* Stig-Björn Nyberg: *Kirjatalossa – Muistoja kirja-alalta ja vähän muualtakin*. Otava, 2017. ISBN 978-951-1-30664-1
* Juha Tanttu (toim.): *Kohtaamispaikkana Akateeminen. Ensimmäiset sata vuotta.* Akateeminen Kirjakauppa 1993. ISBN 951-96389-0-3

Aiheesta muualla
----------------

* Akateeminen Kirjakauppa
* Helena Pilke: Kirjojen keskellä lähes puoli vuosisataa Kirja-arvostelu teoksesta: Nyberg, Stig-Björn: Kirjatalossa. Muistoja kirja-alalta ja vähän muualtakin. Otava, 2017. (Agricolan kirja-arvostelut, 3.11.2017)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Bonnier Group |
| --- |
|  |
| Adlibris | 
* Adlibris
* Campusbokhandeln
* Odla.nu
* Pocketshop

 |
|  |
| Bonnier Books | 
* Akateeminen Kirjakauppa
* Alpha Förlag
* Bonnierförlagen
* Bonnier Books
* Bonnier Books Polska
* Bonnier Books UK
* Bonnier Media Deutschland
* Bonnier Norsk Förlag
* BookBeat
* Gutkind
* WSOY

 |
|  |
| Bonnier News | 

|  |  |
| --- | --- |
| Dagens Nyheter | 
* Dagens Nyheter
* Kamratposten
* Hufvudstadsbladet
* Västra Nyland
* Östnyland

 |
|  |
| Bonnier News Local | 
* 100% Avesta
* Arbetarbladet
* Arboga Tidning
* Avesta Tidning
* Bärgslagsbladet
* Barometern OT
* Blekinge Läns Tidning
* Borås Tidning
* Borlänge Tidning
* Dala-Demokraten
* Fagersta-Posten
* Falköpings Tidning
* Falu-Kuriren
* Finnveden NU
* Gefle Dagblad
* Helsingborgs Dagblad
* Hudiksvalls Tidning
* Jönköpings-Posten
* Jnytt
* Kalmar Läns Tidning
* Kristianstadsbladet
* Länstidningen Östersund
* Ljusdals-Posten
* Ljusnan
* Länstidningen Södertälje
* Lokaltidningen
* Mora Tidning
* Nacka Värmdö Posten
* Norrtelje Tidning XL
* Nerikes Allehanda
* Norrtelje Tidning
* Nya Ludvika Tidning
* Sala Allehanda
* Skånska Dagbladet
* Skaraborgs Läns Tidning
* Skövde Nyheter
* Smålands Dagblad
* Smålandsposten
* Smålänningen
* Sundsvalls Nyheter
* Sundsvalls Tidning
* Sydöstran
* Sydsvenskan
* Söderhamns-Kuriren
* Södertäljeposten
* Södra Dalarnes Tidning
* Tidningen Härjedalen
* Tidningen Ångermanland
* Tranås Tidning
* Tranåsaktuellt
* Tranås-Posten
* Trelleborgs Allehanda
* Ulricehamns Tidning
* Värnamo Nyheter
* Västboandan
* Västgöta-Bladet
* Vetlanda-Posten
* Växjöbladet
* Vestmanlands läns tidning
* Ystads Allehanda
* Ölandsbladet
* Örebroar'n
* Örnsköldsviks Allehanda
* Östersunds-Posten

 |
|  |
| Expressen Lifestyle | 
* TV14
* Allt om Mat
* Allt om Vin
* Allt om Resor
* Allt om Trädgård
* Allt i Hemmet
* Amelia
* Arcy
* Damernas Värld
* Expressen
* GT
* Gods & Gårdar
* Gård & Torp
* Hem & Antik
* Tidningen Hembakat
* Lantliv
* Leva & Bo
* Sköna hem
* Hälsoliv
* Korsord
* Kvällsposten
* M Magasin
* Mama
* Mitt kök
* Söndag
* Styleby
* Tara
* Teknikens värld
* Vi Föräldrar

 |
|  |
| Bonnier Publications | 
* Bilmagasinet
* Bo Bedre
* Bolig Magasinet
* Bolig Pluss
* Costume
* Digikuva
* Hem & Trend
* Idenyt
* KotiMikro
* Kunto Plus
* Magasinet Liv
* Populär Historia
* Scandinavian Living
* Släkthistoria
* Stella
* Tara
* Tee Itse
* Tieteen Kuvalehti
* Tieteen Kuvalehti Historia
* Urban Living
* Vi i villa
* Woman
* Wype

 |
|  |
| Bonnier News Business | 
* Aktuell Hållbarhet
* ANG
* Arslege
* Bankier.pl
* Breakit
* Business Media
* Byggindustrin
* Børsen
* Dagens Industri
* Dagens Media
* Dagens Medicin
* Dagens Medisin
* Dagens Samhälle
* Dagligvarunytt
* Di TV
* DWN
* Energimarknaden
* Estate Media
* Fastighetsnytt
* Finance
* Fond & Bank
* Hoiva & Terveys
* Infolex
* Kiinteistö-uutiset
* Market
* NHI
* Privata Affärer
* Puls Biznesu
* Puls Medycyny
* Resumé
* Risk & Försäkring
* Spotdata
* Verslo žinios
* Äripäev

 |
|  |
| Bonnier News Logistics & Production | 
* Bold Printing
* Early Bird
* Happy Green
* Morgonexpressen
* Noa Gallery

 |

 |
|  |
| Muut | 
* Bonnier Capital
* Bonnier Fastigheter
* SF Studios
	+ SF Film

 |
|  |
| Lisää aiheesta | 
* Bonnierin suku
	+ Jonas Bonnier
* Bonnierhuset

 |

 |